stanford-oval/wikipedia huggingface dataset:
סם היואן
ביוגרפיה

היואן נולד בכפר בלמקללן במחוז דמפרייס וגאלווי שבסקוטלנד. בגיל חמש עברה המשפחה לניו גאלוויי שם למד בבית ספר יסודי. באותה תקופה חי באורווה שהוסבה לבית בשטח טירת קנמור. בגיל 12 עבר לגור באדינבורו ולמד בבית הספר התיכון ג'יימס גילספי במשך שנה ובהמשך בבית הספר רודולף סטיינר. אחרי שעבד וטייל במשך שנתיים, נרשם לאקדמיה המלכותית הסקוטית למוזיקה ודרמה בגלאזגו וסיים את הלימודים ב-2003.
ב-2009 לוהק היואן לתפקיד סקוט נילסון, החבר של האחות שרי מאלון וסוחר סמים בסתר, באופרת הסבון של ה-BBC "רופאים". ב-2011 שיחק בתפקיד הנסיך אשטון בסרט הטלוויזיה של ערוץ הולמרק "A Princess for Christmas".
ב-2011 כיכב היואן בדרמה "First Light" של ה-BBC, וב-2012 כיכב בדמות באטמן בהפקה בימתית של "Batman Live".
ב-2013 לוהק היואן לתפקיד ג'יימי פרייזר בדרמה התקופתית של רשת Starz "זרה" על פי הרומן "נוכרייה". הוא היה הראשון בקאסט ששמו פורסם באופן רשמי, וזכה לשבחים מכותבת הסדרה דיאנה גבלדון, שאמרה עליו "סם היואן אינו משחק את ג'יימי אלא הוא בעצמו ג'יימי. אני אסירת תודה לצוות ההפקה על תשומת הלב שהם הקדישו לנשמה של הסיפור ושל הדמויות".
היואן ייחס את הצלחתו המוקדמת לכך שהשתתף בתיאטרון לנוער. באוגוסט 2014 היה לפטרון של התיאטרון לנוער בסקוטלנד (YTAS). הוא תומך במטרה של הארגון "לשנות חיים באמצעות תיאטרון לנוער על ידי מתן הזדמנויות והשראה לצעירים בסקוטלנד".
בספטמבר 2016 השתתף היואן במרוץ "Great North Run" כדי להתרים עבור ארגון הצדקה "Bloodwise", שבו הוא תומך מאז 2012. ב-2015 הקים קרן צדקה משלו בשם "My Peak Challenge".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Small Moments |  | סרט קצר |
| 2010 | אלכסנדר הגדול | Young Alexander the Great | אלכסנדר הגדול |  |
| 2013 |  | Emulsion | רוני מייז |  |
| 2014 |  | Heart of Lightness | לינגסטרנד |  |
| 2016 |  | When the Starlight Ends | ג'ייקוב |  |
| 2018 | המרגל שזרק אותי | The Spy Who Dumped Me | סבסטיאן |  |
| 2020 | בלאדשוט | Bloodshot | ג'ימי דלטון |  |
| 2021 |  | SAS: Red Notice | טום בקינגהאם |  |
| 2023 | לאהוב מחדש | Love Again | רוב בארנס |  |
| TBA |  | Everest |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Island at War | פיליפ דור |  |
| 2005 |  | River City | אנדרו מארי |  |
| 2006 |  | The Wild West | ג'ון טאנסטול | מיני-סדרה |
| 2007 | רציחות במידסומר | Midsomer Murders | איאן קינג | בפרק "King's Crystal" |
| 2007 |  | Party Animals | אדריאן צ'אפל | סדרת טלוויזיה (2 פרקים) |
| 2007 | רבוס | Rebus | פיטר קאר | בפרק "Knots and Crosses" |
| 2007 |  | A Very British Sex Scandal | אדוארד מקנולי | סרט טלוויזיה |
| 2009 |  | Breaking the Mould: The Story of Penicillin | ד"ר צ'ארלס פלטשר | סרט טלוויזיה |
| 2009 | רופאים | Doctors | סקוט נילסון | סדרת טלוויזיה (21 פרקים) |
| 2010 |  | First Light | ג'פרי "בוי" ולאם | סרט טלוויזיה |
| 2010 |  | Any Human Heart | לוטננט מקסטיי | סדרת טלוויזיה (2 פרקים) |
| 2011 |  | A Princess for Christmas | הנסיך אשטון מקאסלברי | סרט טלוויזיה של הולמרק |
| 2014– | זרה | Outlander | ג'יימי פרייזר |  |
| 2022 | החשודים | Suspect | ריאן | תפקיד ראשי; 8 פרקים |
| 2023 | הזוג ממול | The Couple Next Door | דני | תפקיד ראשי; 6 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Outlying Islands | ג'ון | תיאטרון רויאל קורט, התיאטרון העליון |
| 2005 |  | Knives in Hens | פוני ויליאם | להקת התיאטרון TAG, גלאזגו |
| 2007 |  | The Vortex | טום ורייאן | תיאטרון רויאל אקסצ'נג', מנצ'סטר |
| 2007 | המלט | Hamlet | גילדנשטרן, פורטינברס | תיאטרון סיטיזן, גלאזגו |
| 2007 |  | The Pearlfisher | רודריק, אדי | תיאטרון טרוורס, אדינבורו |
| 2008 | רומיאו ויוליה | Romeo and Juliet | פאריס | התיאטרון הרפרטוארי של דאנדי |
| 2008 | מקבת' | Macbeth | מלקולם | תיאטרון רויאל ליסאום, אדינבורו |
| 2009 |  | Plague Over England | גרגורי | תיאטרון הדוכסית, וסט אנד |
| 2011–2012 |  | Batman Live | באטמן | סיור הופעות |
| 2012 | המלך ג'ון | King John | המלך ג'ון | תיאטרון אוראן מור |
פרסים ומועמדויות

| שנה | עבור | פרס | קטגוריה | תוצאה |
| --- | --- | --- | --- | --- |
| 2003 | Outlying Islands | פרס אוליבייה | פרס אוליבייה לשחקן המבטיח ביותר | מועמדות |
| 2011 | A Princess for Christmas | פרסי MovieGuide | המשחק מעורר ההשראה ביותר בטלוויזיה | מועמדות |
| 2014 | זרה | פרסי TV Guide | הצמד האהוב ביותר (יחד עם קטרינה באלף) | זכייה |
| 2015 | זרה | פרסי הערות האנגלופילי | השחקן הבריטי האהוב ביותר של השנה | זכייה |
| 2015 | זרה | פרסי הערות האנגלופילי | השחקן הטוב ביותר בסדרת טלוויזיה | זכייה |
| 2015 | זרה | פרס סאטורן | השחקן הטוב ביותר בטלוויזיה | מועמדות |
| 2015 | זרה | פרס אנטרטיינמנט ויקלי | השחקן הטוב ביותר בסדרת דרמה | זכייה |
| 2015 | זרה | פרסי Gold Derby TV | השחקן הראשי בדרמה | זכייה |
| 2016 | זרה | פרס בחירת הקהל | שחקן מדע בדיוני / פנטזיה נבחר | מועמדות |
| 2016 | זרה | פרסי The Anglophile Channel | אמן השנה הבריטי האהוב ביותר | זכייה |
| 2016 | זרה | פרסי The Anglophile Channel | השחקן הטוב ביותר בסדרת טלוויזיה | זכייה |
| 2016 | זרה | פרס סאטורן | השחקן הטוב ביותר בסדרת טלוויזיה | מועמדות |
| 2016 | זרה | פרס באפט"א הסקוטי | השחקן הטוב ביותר בסדרת טלוויזיה | מועמדות |
| 2016 | זרה | פרס מבקרי הטלוויזיה | השחקן הטוב ביותר בסדרת דרמה | מועמדות |
| 2017 | זרה | פרס בחירת הקהל | שחקן מדע בדיוני / פנטזיה נבחר | זכייה |
| 2017 | זרה | פרס סאטורן | השחקן הטוב ביותר בסדרת טלוויזיה | מועמדות |
| 2024 | זרה | פרס סאטורן | השחקן הטוב ביותר בסדרת טלוויזיה | בהמתנה |
סלמאן אל-פרג'

סלמאן בן מוחמד בן מוחמד אל-פרג' (בערבית: سلمان محمد الفرجسلمان بن محمد بن محمد الفرج; נולד ב-1 באוגוסט 1989) הוא כדורגלן סעודי המשחק בעמדת הקשר בקבוצת אל-הילאל.
קריירת מועדונים

אל-פרג' הוא בוגר מחלקת הנוער של אל-הילאל. ב-20 בדצמבר 2008 ערך אל-פרג' את הופעת הבכורה שלו בליגת העל הסעודית במשחק הליגה נגד נג'ראן. ב-16 במרץ 2012 הבקיע אל-פרג' את שער הבכורה שלו בליגה במשחק הליגה נגד אל-נאצר.
לזכותו של אל-פרג' ארבע אליפויות, שני גביעים וסופר קאפ אחד במדי אל-הילאל.
קריירה בינלאומית

ב-14 באוקטובר 2012 ערך אל-פרג' את הופעת הבכורה שלו בנבחרת ערב הסעודית בניצחון 2–3 נגד קונגו. ב-3 בספטמבר 2015 הבקיע אל-פרג' את שער הבכורה שלו בנבחרת בניצחון 0–7 נגד מזרח טימור במסגרת מוקדמות מונדיאל 2018.
אל-פרג' השתתף עם הנבחרת במונדיאל 2018 וכבש בניצחון 1–2 נגד מצרים במחזור האחרון.
נכלל בסגל נבחרת ערב הסעודית לטורניר מונדיאל 2022.
תארים

ליגת העל הסעודית: 2009/2010, 2010/2011, 2016/2017, 2017/2018
גביע הנסיך לאלופות: 2015
גביע כתר הנסיך הסעודי: 2011/2012, 2012/2013, 2015/2016
הסופר קאפ הסעודי: 2015, 2018
הערות שוליים

↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
| נבחרת ערב הסעודית – מונדיאל 2018 |
| --- | --- | --- |
|  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי |  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי | ערב הסעודית |
| נבחרת ערב הסעודית – אולימפיאדת טוקיו 2020 |
| --- | --- | --- |
|  1 בוח'ארי •  2 עבד אל-חמיד •  3 ח. אל-יאמי •  4 הינדי •  5 אל-עמרי •  6 א-נג'עי •  7 אל-פרג' •  8 אל-עומרן •  9 אל-חמדאן •  10 ס. א-דאווסרי •   11 אל-גנאם •  12 א-רביעי • 13 א-שהראני •  14 אל-חסן • 15 יחיא • 16 ח'. א-דאווסרי • 17 אל-ח'ולייף • 18 גרייב • 19 אל-בורייכאן • 20 עלי • 21 חסון • 22 אל-בוודארי • מאמן: א-שהרי |  1 בוח'ארי •  2 עבד אל-חמיד •  3 ח. אל-יאמי •  4 הינדי •  5 אל-עמרי •  6 א-נג'עי •  7 אל-פרג' •  8 אל-עומרן •  9 אל-חמדאן •  10 ס. א-דאווסרי •   11 אל-גנאם •  12 א-רביעי • 13 א-שהראני •  14 אל-חסן • 15 יחיא • 16 ח'. א-דאווסרי • 17 אל-ח'ולייף • 18 גרייב • 19 אל-בורייכאן • 20 עלי • 21 חסון • 22 אל-בוודארי • מאמן: א-שהרי | ערב הסעודית |
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
סונדאלנד

מפת סונדאלנד
סונדאלנד (המכונה גם האזור הסונדאי) הוא אזור ביו-גאוגרפי נרחב בדרום-מזרח אסיה, שהיה מעל פני הים בתקופת הפליסטוקן אשר החלה לפני כ-2.588 מיליוני שנה ונמשכה עד לפני 11,700 שנה. האזור כלל את חצי האי הודו-סין וחצי האי המלאי בקצה הדרום מזרחי של יבשת אסיה, כמו גם את האיים הגדולים של בורנאו, ג'אווה, סומטרה, פלאוואן ואת האיים הסובבים אותם, אשר ממוקמים במים הרדודים של מדף סונדה.
סונדאלנד היא צירוף של מספר לוחות יבשתיים הנגזרים מהשוליים ההודו-אוסטרליים של יבשת גונדוונה המזרחית. בתקופת עידן הקרח האחרונה, שהחלה לפני 115,000 שנים ונמשכה עד לפני 11,700 שנים כל אזור סונדאלנד נחשף בגלל ירידת פני הים (בכ-100 מטר מתחת לגובה פני הים הנוכחיים) לאחר שהאוקיינוסים בקטבים קפאו. ראיות מגאומורפולוגיה, פלינולוגיה, ביוגאוגרפיה ומודלים של צמחייה ואקלים, מצביעים על כך שאזור כזה מצפון לדרום אכן היה קיים והשתרע על פני האזורים המתוארים לעיל בתקופת עידן הקרח האחרון, כפי שהוצע במקור על ידי הזואולוג לורנס היני (1991).
ראו גם

יבשת שקועה
ברינגיה
דוגרלנד
לקריאה נוספת

Metcalfe I., (2011), Tectonic framework and Phanerozoic evolution of Sundaland
Bird, I. M., Taylor, d., Hunt, C., (2005) Palaeoenvironments of insular Southeast Asia during the Last Glacial Period: A savanna corridor in Sundaland
Heaney, L. R., A Synopsis of Climatic and Vegetational Change in Southeast Asia
תעלומת המגייה השחורה (מיני-סדרה)

| --- | --- |
 מבוסס על:  "תעלומת המגייה השחורה" מאת אגתה כריסטי
 סוגה:  מותחן דרמה
 כותבים:  שרה פלפס
 בימוי:  ליאונורה לונסדייל
 שחקנים:  רופוס סוול קאיה סקודלריו ברטי קארוול שון פרטווי ריטה טאשינגהם
 ארץ מקור:  בריטניה בריטניה
 שפות:  אנגלית
 מספר עונות:  1
 מספר פרקים:  2
 הפקה
 מפיקים בפועל:  בסי אקפביו טומי בלפין שרה פלפס ג'יימס פרישארד דמיאן טימר הלן זיגלר
 חברת הפקה:  Mammoth Screen Agatha Christie Productions
 הפצה:  BBC
 צלמים:  ג'רין בלשקה
 מוזיקה:  אן ניקיטין
 שידור
 רשת שידור:  BBC
 תקופת שידור מקורית:  9 בפברואר 2020 – 16 בפברואר 2020 
 קישורים חיצוניים
 אתר רשמי
 דף התוכנית ב-IMDb
 
תעלומת המגייה השחורה (באנגלית: The Pale Horse) היא מיני-סדרה בריטית מסוגת דרמת-מותחן, שעובדה למסך על ידי התסריטאית שרה פלפס על פי ספרה באותו השם מאת סופרת המתח אגתה כריסטי, בוימה על ידי ליאונורה לונסדייל ומככבים בה רופוס סוול וקאיה סקודלריו בתפקידים הראשיים.
מיני-הסדרה עלתה לשידור ב-9 בפברואר 2020.
תקציר העלילה

כאשר רשימת שמות מסתורית מתגלה בתוך נעלה של קשישה שגופתה נמצאה ברחוב, מארק איסטרברוק, אחד מהאנשים ששמו מוזכרת ברשימה מתחיל לחקור כיצד ומדוע שמו הגיע לרשימה. חקירתו של מארק מובילה אותו אל "הסוס החיוור", בית שבו מתגוררת שלוש נשים שנרמז עליהן בכפר הקטן לוט דיפינג כי הן מכשפות. מארק, שאינו מאמין בעל-טבעי, משוכנע בכך כי לתעלומה חייב להיות הסבר רציונלי.
צוות השחקנים

רופוס סוול - מארק איסטברוק
קאיה סקודלריו - הרמיה איסטברוק
ברטי קארוול - זכריה אוסבורן
שון פרטווי - המפקח לייג'ונה
ריטה טאשינגהם - בלה
שילה אטים - תרזה גריי
קתי קיירה קלארק סיביל סטמפורדיס
הנרי לויד-יוז - דייוויד ארדינגלי
ג'יימס פליט - אוסקר ונבלס
ג'ורג'ינה קמפבל - דלפין איסטרברוק
מדלן בואייר - ג'סי דייוויס
קלייר סקינר - איבון טאוקרטון
פופי גילברט - תומסינה טאוקרטון
אלן רוברטסון - פופי
שרה וודוורד - קלמנסי ארדינגלי
הפקה

צילומי מיני-הסדרה התקיימו בבריסטול.
הערות שוליים

↑  Tommy Bulfin, Commissioning Editor, BBC Drama (2019-07-31). "Casting announced for BBC One's The Pale Horse - Media Centre". BBC. Retrieved 2020-01-22.
↑  Nancy Tartaglione (2019-07-30). "Rufus Sewell, Kaya Scodelario To Star In 'The Pale Horse' BBC Mystery – Deadline". Deadline.com. Retrieved 2020-01-22.
↑  "The Pale Horse". Agatha Christie. Retrieved 25 January 2019.
1 2 3 4 5 6  "The Pale Horse Cast". Agatha Christie. Retrieved 24 January 2020.
↑  "BBC One drama The Pale Horse wraps filming at Bristol spots". www.bristolpost.co.uk. Retrieved 2020-01-22.
תור (סדר)

אנשים עומדים בתור בפולין בשנות ה-80 עקב המחסור במוצרי יסוד.
תור לנפט וסולר בתקופת המערכה על ירושלים במלחמת העצמאות ב-1948
תור הוא שורה של אנשים (או עצמים אחרים) הממתינים לקבלת שירות. סדר קבלת השירות נקבע לפי קריטריונים שונים. הקריטריון המקובל ביותר הוא שסדר קבלת השירות הוא כסדר הכניסה לתור. בשפת העוסקים בנושא זה מכונה התור נרי"ר - נכנס ראשון יוצא ראשון (FIFO - First In First Out). לעיתים ניתנת עדיפות לממתינים מסוימים, והם מוקפצים למיקום עדיף בתור.
כסוגיה חברתית

מבחינה חברתית, תור הוא הסדר חברתי שבא לקבוע סדר צודק והוגן לקבלת שירות או מוצר שאספקתם מוגבלת (כלומר לא ניתן לספק אותו לכל הצרכנים מיד עם דרישתם). לעיתים התור מנוהל בקפדנות על ידי נותן השירות, ופעמים אחרות מתקיים התור מתוך צייתנות של הממתינים בתור למנהג שנוצר, צייתנות שהפרתה פוגעת בסדר הציבורי.
דוגמה: אנשים אחדים רוצים לקבל שירות מקופאי בחנות. הקופאי יכול לשרת בכל רגע נתון רק אדם אחד, ולכן נוצר תור ליד הקופה. לולא תרבות ההמתנה בתור היה מתרחש אחד מהתרחישים הבאים:
הקופאי היה נותן שירות למי שהוא חפץ ביקרו ואחר-כך לאחרים.
הלקוח האלים יותר היה מפלס דרכו בכוח ומקבל שירות ראשון ואחריו הלקוחות החלשים.
אלה תרחישים שהיו גורמים להתמרמרות של אלה המופלים לרעה לעומת בעלי הקשרים או בעלי הזרוע.
לעומת זאת, תרבות ההמתנה בתור מתייחסת לכל אדם כשווה בזכויותיו לכל האחרים, והמדד הקובע את הסדר בגישה לקופאי, הוא הקדימות בהגעה לתור.
רבים סוברים שעקיפה, כלומר חריגה מהסדר שקובע התור, היא לגיטימית רק כאשר הממתינים בתור הביעו במפורש את הסכמתם לה.
הדוגמה של המתנה בתור לקופאי, היא דוגמה בנושא שאינו קריטי, אך בעיה זו קיימת במלוא חריפותה גם בתחומים קריטיים ביותר. דוגמה לכך היא תור הממתינים לניתוח, שיש בו הצלת חיים או הקלה רבה בסבלו של החולה. תור פירושו שהנכנס ראשון לתור זוכה ראשון לטיפול. לא הכול מסכימים לכך, ולכן לעיתים מתפצל התור לשני מסלולים: מסלול שגרתי שבו יש המתנה בתור לפי הכללים המקובלים, ומסלול למועדפים, שלהם תור נפרד, בעדיפות על-פני כל הממתינים בתור הרגיל. הכניסה למסלול המועדפים נעשית בשל תשלום, בשל תיעדוף רפואי או סיבה אחרת באופן רשמי; (במקומות שבהם יש הגדרה ממוסדת של מסלול כזה), או באופן לא רשמי (באמצעות מתן שוחד). כך גם נפוץ השימוש בגורמים מתווכים, "מאכערים", לקיצור תורים בשירות הציבורי. ישנם הנמצאים מלכתחילה במסלול המועדפים, על-פי מעמדם: היותם נבחרי ציבור, חברותם במפלגה הנכונה וכדומה, כל מדינה ותרבות התור הנוהגת בה.
קיימות תקופות היסטוריות ש"תורים" מוזכרים כמאפיין בולט בהן, בהיותן מלוות בתורים בממדים גדולים. כך לדוגמה ידועות התקופות בברית המועצות שסבלה תקופות ממושכות מרעב המוני, כמו הרעב של תחילת שנות השלושים; ואחד המאפיינים של הכלכלה המתוכננת הביאה לחלוקת מזון בסיסי, כשבמוקדי החלוקה השתרכה האוכלוסייה בתורים ארוכים.
דוגמה נוספת היא תקופת הצנע בישראל שהייתה תוצאה של מדיניות קיצוב שחלק מרכזי בה היה ההקצבה היומית לנפש. חיי היום יום כללו אז המתנה בתורים ארוכים כדי לקבל מזון בסיסי.
כסוגיה חברתית > בחוקי מדינת ישראל

אחדים מחוקי מדינת ישראל מעניקים עדיפות בתור לאוכלוסיות שונות:
תקנה 13 לתקנות שוויון זכויות לאנשים עם מוגבלות (התאמות נגישות לשירות), תשע"ג-2013, מקנה זכות לקבלת שירות ציבור בלא המתנה בתור, לבקשת אדם עם מוגבלות הזכאי לכך או אדם המלווה אותו.
סעיף 13ב לחוק האזרחים הוותיקים קובע שברשות ציבורית או במקום ציבורי (כהגדרתם בחוק) תינתן עדיפות בתור לאזרח ותיק שגילו מעל 80 שנים, על פי בקשתו.
בתיקון לחוק שיווי זכויות האישה, שאושר ביולי 2018, קובע שברשות ציבורית או במקום ציבורי (כהגדרתם בחוק) תינתן עדיפות בתור לאישה בהיריון, לפי בקשתה.
כבעיה הנדסית וניהולית

אורך התור הוא תופעה אקראית, שאורכה משתנה בהתאם למספר דורשי השירות ברגע נתון, מספר העמדות המשרתות אותם ואורך השירות הדרוש וגורמים נוספים. הקצאת נותני שירות רבים, שיבטיחו היווצרות של תור בהסתברות נמוכה ביותר, פירושה הקצאה לא כלכלית של נותני שירות. הקצאת נותני שירות מעטים מדי פירושה רמת שירות נמוכה, שעלולה לגרום למעבר דורשי השירות אל המתחרים (כאשר יש מתחרים).
לפיכך בכל תכנון של אתר המספק שירות יש להביא בחשבון את התור שעלול להיווצר בו, ולהיערך בהתאם. ההיערכות תיעשה בשתי רמות:
היערכות בעת התכנון הראשוני של האתר, שתקבע את מספר עמדות השירות שייבנו בו. בעת תכנון של סופרמרקט, למשל, יש לקבוע כמה קופות יהיו בו. לצמצום מספר עמדות השירות הנדרש ניתן להתקין אמצעים לקיצור התור. הכנסת קורא בר קוד לחנויות הביא לזיהוי מהיר יותר של המוצרים בקופה, ובכך קיצרה את משך הזמן שבו לקוח שוהה בקופה.
תכנון יומיומי של רמת האיוש של עמדות השירות, בהתאם לתנודות בביקוש. בסופרמרקט, למשל, יהיו מאוישות יותר קופות בשעות העומס, הנובעות מעומס משתנה במשך שעות היממה, ומעומס גדול יותר לפני חג.
במקרים מורכבים של תורות נעשה שימוש בתוכניות סימולציה, המנסות לדמות את התורים שייווצרו, כך שניתן יהיה להגיע לתכנון אופטימלי של השירות. התורה המתמטית העוסקת בתורים היא תורת התורים.
במקומות שבהם כבר בשלב התכנון ידוע שהם מועדים להיווצרותם של תורים (לפחות בחלק מזמן פעולתם), נעשית היערכות שמטרתה לצמצם את הנזק שבתור, ולעשות את ההמתנה נוחה במידת האפשר. דוגמאות:
הפעלת מתקן המעניק מספר סידורי לכל אדם המצטרף לתור, תוך הצגה של המספר הסידורי המטופל כעת, כך שהממתין יוכל להעריך מתי יגיע תורו, ויהיה חופשי עד למועד זה.
התקנת אמצעי המתנה נוחים, כגון כיסאות במשרד המקבל קהל, או מסגרות ברורות לעמידתם של הממתינים, כך שלא יהיו פורצי גדר.
התקנת אמצעים לבידורם של הממתינים, כדי שהמתנתם תהיה נעימה יותר. בקטגוריה זו נכללים עיתונים המוצעים לממתינים בתור אצל הספר או הרופא, בובות הבאות לשעשע את הממתינים למתקן שעשועים בפארק שעשועים, מוזיקה המושמעת לממתין לתורו במענה קולי, ועוד.
במשק ההופך תחרותי יותר ויותר, טיפול נאות בתורים עשוי להיות קריטי להצלחתו של נותן השירות. דוגמה לכך הוא התור למכשיר טלפון. עד לתחילת שנות השבעים, שבהן שירות הטלפון בישראל ניתן על ידי מונופול, זמן ההמתנה לקו טלפון נמדד בשנים. ככל שגברה התחרות בתחום זה, ולרשות הציבור הועמדו חלופות נוספות ליצירת קשר טלפוני, התקצר זמן ההמתנה.
במערכות מחשב

במערכות מחשב גדולות, המשרתות משתמשים רבים, נוצרים תורים רבים, כאשר אחד ממשאבי המחשב נדרש לספק שירות למשתמשים אחדים בו זמנית. תורים מתקיימים במחשב מרכזי (מיינפריים) המשרת משתמשים רבים, וגם ברשת מחשבים, שבה שרת המשרת מחשבים אישיים רבים. דוגמאות לתורים:
משתמשים אחדים שולחים הדפסות למדפסת קומתית המשרתת את כולם. ההדפסות מסתדרות בתור בהתאם לסדר היווצרותן, ומודפסות בהתאם.
משתמשים אחדים שולחים דואר אלקטרוני בבת אחת. שרת הדואר האלקטרוני אינו מסוגל לטפל בבת אחת בכל המסרים, ונוצר תור שלפיו נעשה הטיפול במסרים.
הטיפול בתורים מסוג זה הוא תפקיד מרכזי של מערכת ההפעלה, ומהווה אחד הקריטריונים לבחירתה של מערכת הפעלה. בדומה לתור אנושי, גם בתור במערכות מחשב נדרשת לפעמים התערבות לשינוי סדרי העדיפויות בתור. התערבות זו עשויה להיות מתוכננת מראש, למשל מתן עדיפות למשימות קצרות על-פני משימות ארוכות, או בהתאם לדרישה נקודתית של משתמש הזקוק לעדיפות.
הזמן החולף מרגע שהמשתמש במערכת מחשב מציג דרישה כלשהי למערכת זו ועד הרגע שהוא מקבל מענה לדרישתו, מושפע מהזמן המוקדש לעיבוד הדרישה ומהזמן שהדרישה ממתינה לעיבוד בתורים השונים המתנהלים במערכת המחשב. בעת עיצוב הארכיטקטורה של מערכת מחשוב יש להביא בחשבון עניין זה. דוגמה: אין טעם להגביר את עוצמת המעבד של המחשב, כאשר צוואר הבקבוק הפוגע בזמן תגובה הוא מדפסת איטית שבה מצטבר תור ארוך של הדפסות.
בקרב בעלי החיים

המתנה בתור מקובלת בעיקר בקרב בני אדם, או עצמים המתופעלים על ידי בני אדם (כגון מכוניות ברמזור), אך יש גם המתנה בתור אצל בעלי חיים: הביזון האמריקני נוהג לשפשף את גופו בגזעי עצים כדי להקל על עצמו את הכאב שגורמים לו גירוי בעור ועקיצות חרקים. במקומות שבהם העצים מועטים, יש והביזונים נערכים בשורה ומחכים אחד-אחד לתורו. תופעת התור נצפתה גם אצל קיפודני נמלים אוסטרליים, אשר בתחילת תקופת החיזור מסתדרים בשיירה של עד עשרה פרטים ועוקבים אחר נקבה. השיירה מסודרת בתור, שהולך ומתקדם אחרי הנקבה.
הערות שוליים

↑  ראו למשל דנ"פ 10987/07 מדינת ישראל נ' ברק כהן, ניתן ב־2 במרץ 2009, סעיף 1
↑  פטור מהמתנה בתור ומתשלום עבור מלווה של אדם עם מוגבלות, באתר נציבות שוויון זכויות לאנשים עם מוגבלות
↑  פטור מהמתנה בתור לשירות ציבורי לאזרחים ותיקים מעל גיל 80, באתר כל זכות
↑  חוק שיווי זכויות האישה (תיקון מס' 11), התשע"ח-2018, באתר הכנסת
| --- | --- |
בקרת זהויות :  GND: 4189150-8 
חיילים בריטים בתור לחלוקת תה מקנטינה ניידת, ליד שער ברנדנבורג בברלין, 1945.
תור בפורים, 1935.
תור של מטוסים הממתינים להמראה בשדה התעופה הית'רו בלונדון
הסדרת התור במרפאה של שירותי בריאות כללית
מכונה אוטומטית לקבלת תורים בסניף סופר פארם באור יהודה
סטטוס אפילפטיקוס

| --- | --- |
 תחום:  נוירולוגיה 
 טיפול:  פנוברביטל  אטומידאט  דיאזפאם  לוראזפאם  פרופופול  פנטוברביטל  מידזולם  fosphenytoin  amobarbital 
 קישורים ומאגרי מידע
 eMedicine:  1164462 
 MeSH:  D013226
 סיווגים
 ICD-10:  G41 
 ICD-11:  8A66 
 
סטטוס אפילפטיקוס או מצב כפיוני הוא מצב מסכן חיים שבו המוח מצוי בהתקף נמשך. ההגדרות שלו משתנות אבל, באופן מסורתי הוא מוגדר כהתקף מתמיד הנמשך יותר מ-30 דקות, או התקפים חוזרים ונשנים בלי שהחולה חוזר להכרה ביניהם האורכים יותר מ-30 דקות (בהגדרה החדשה: פירכוס הנמשך מעל ל-5 דקות או מספר פירכוסים חוזרים ונשנים מעל במשך 5 דקות ומעלה). מצב זה נחשב, תמיד, כמצב של סיכון חיים המחייב פנייה לחדר מיון. ככלל יש לקרוא לאמבולנס על כל התקף הנמשך יותר מ-5 דקות. אחוז התמותה כתוצאה מסטטוס אפילפטיקוס יכול להגיע ל-30% במיוחד אם הטיפול לא ניתן במהירות. בטיפול נוירולוגי אופטימלי ופרוגנוזה נכונה יכול החולה לצאת מההתקף עם נזק מינימלי, או בכלל ללא נזק למוח ויוכל אפילו להימנע מהתקפים בעתיד.
סיבות

רק ל-25% מן האנשים שחוו התקפים או סטטוס אפילפטיקוס יש אפילפסיה
שבץ מוחי.
דימום.
סמים פסיכואקטיביים או תגובות שליליות לתרופות
מינון לא מספיק של תרופה שנרשמה כבר לחולה.
הפסקה הפתאומית של נטילת תרופה אנטי אפילפטית.
צריכת משקאות חריפים בזמן נטילת תרופות נוגדות פרכוסים. לכן מייעצים לרוב החולים הנוטלים תרופות נוגדות פרכוסים להימנע מצריכת אלכוהול המהווה שילוב רעיל עם התרופות.
דיאטה או צום בשילוב עם תרופות נוגדות פרכוסים. מי שנוטל תרופות כאלה צריכים להתייעץ עם הרופא לפני שמתחילים בדיאטה או צום.
נטילת תרופה חדשה המפחיתה את יעילות התרופה שנוטלים כבר. הרופא הרושם את התרופה החדשה מודע לאפשרות במיוחד אם הוא מכיר את משטר התרופות של החולה ואת ההיסטוריה הרפואית שלו.
פיתוח עמידות לתרופה אותה נוטלים כבר. זאת הסיבה מדוע עורכים בדיקות דם וניטור של ההיסטוריה הרפואית של החולה ומשטר התרופות שלו, משקל, קצב התפתחות ובדיקות אחרות.
חבלה של החולה. זו יכולה להיות תוצאה של פציעת ספורט, תאונת דרכים, נפילה או חבלה אחרת המשפיעה על המוח. למרות שחבלות כאלה עלולות לגרום להתקפים לכל אחד הרי אלה שיש להם היסטוריה של התקפים הם יותר רגישים.
גסטרואנטריטיס (דלקת מערכת העיכול) בזמן שלוקחים תרופות נוגדות פרכוסים. הסיבה היא שמערכת העיכול עלולה להוציא מתוכה את התרופות ובכך לגרום לגוף להיות בלא הגנה.
מצב זה יכול לקרות כהתקף האפילפטי הראשון אצל חולי אפילפסיה חדשים. אצל אנשים שאין להם אפילפסיה הסיבות כוללות:
לקויות במוח כמו
דלקת קרום המוח
אנצפליטיס (דלקת) ברקמת המוח
גידול במוח
מוגלה
חבלת מוח טראומטית
אלח דם
סוגים של  מחלות אוטואימוניות
חום גבוה בצורה קיצונית, במיוחד אצל ילדים
רמת גלוקוז נמוכה
הפרעות אכילה
תכיפות

בארצות הברית מתרחשים כ-40 מקרים של סטטוס אפילפטיקוס בשנה מתוך 100,000 אנשים באוכלוסייה. מספר זה כולל בין 20-10% מכל המקרים בהם זה התקף ראשון.
סוגים

ניתן לחלק סטטוס אפילפטיקוס לשני סוגים – פרכוסי ולא פרכוסי.
סוגים > פרכוסי

אובדן הכרה ופרכוסים כלליים הנמשכים יותר מ-30 דקות. מצב זה מהווה סכנת חיים כאשר נזק מוחי בלתי הפיך ואף מוות יכולים להיגרם מהפרעות מערכתיות קשות המתפתחות עקב הפרכוסים.
סוגים > לא פרכוסי

התקף זה מתבטא בבלבול, אובדן זיכרון של מה שאירע בזמן ההתקף, איטיות. גם במקרה כזה יש להביא את החולה לטיפול אך הסכנה בו פחותה בהרבה מאשר בסטטוס פרכוסי.
סוגים > מוקדי

התקף כזה עלול להימשך זמן רב מאוד: ימים, חודשים ואפילו שנים. הוא מתבטא בקפיצות ורעד באחת הגפיים. אין אובדן הכרה ואין סיכון חיים, אך נגרם סבל רב לחולה.
טיפול

לאחר שהוכנס לשימוש ב-1963 הפכה דיאזפאם לתרופה הראשונה בה משתמשים במקרה של סטטוס אפילפטיקוס. למרות שהיו עוד בנזודיאזפינים כמו קלונאזפאם עברו לדיאזפאם בצורה בלעדית. מצב זה החל להשתנות עם המחקר הראשוני ב-1975 על לורזפאם. במחקר זה נמצא שההשפעות הפרמקולוגיות שלה נמשכות זמן רב יותר מאשר במינון דומה של דיאזפאם. פירוש הדבר היה שלא היה צריך להזריק שוב ושוב כמו במקרה של דיאזפאם. נמצא גם שחולים שקיבלו דיאזפאם היו זקוקים לצנרור קנה יותר מאשר חולים שנתנו להם פנוברביטל, פניטואין או לורזפאם.
טיפול > ולפורט

ניתן לתת ולפוראט בעירוי בסטטוס אפילפטיקוס.